Kotlovina (film)
Kotlovina je hrvatski dramski film iz 2011. godine kojeg je režirao Tomislav Radić. Odnio je najviše nagrada na 58. Pula Film Festivalu, uključujući Veliku Zlatnu Arenu. Pulski žiri opisao ga je kao "stilski, idejno i režijski uvjerljiv prikaz jedne naoko nebitne porodične dinamike koja kao cjelina rafinirano definira zemlju u kojoj danas živimo". Ovaj film nagrađen je i Zlatnom Arenom za scenario, a glumci su nagrađeni prestižnim nagradama. Zlatne Arene redom su odnijeli glumci Draško Zidar (najbolja glavna muška uloga), Mirela Brekalo (najbolja glavna ženska uloga) i Boris Buzančić (najbolja muška sporedna uloga). Na 5. Vukovar Film Festivalu osvojio je nagradu za najbolji dugi igrani film (otkup za distribuciju filma i sedmodnevno ljetovanje na otoku Hvaru), te nagradu publike. Žiri u sastavu filmski kritičar Dean Šoša, spisateljica Vedrana Rudan i režiser i scenarist Ognjen Sviličić opisali su ga kao "film hrvatske proizvodnje i svjetskog kvaliteta; duhovitog i slojevitog studija naših karaktera i mentaliteta. Film Tomislava Radića osvaja konceptom, režiserskom izvedbom i briljantnim glumačkim ostvarenjima."